It's Almost Dry
It's Almost Dry – ketvirtasis amerikiečių reperio Pusha T studijinis albumas, išleistas 2022 m. balandžio 29 d. Tai – paskutinis atlikėjo darbas, išleistas „GOOD Music“ ir „Def Jam Recordings“ įrašų leidyklų. Albumas susilaukė didžiulio kritikų pripažinimo ir, per pirmąją savaitę JAV pardavus 55 tūkstančius kopijų, debiutavo pirmojoje „Billboard 200“ reitingo vietoje, tapdamas pirmuoju atlikėjo įrašu, pasiekusiu šią viršūnę. Lietuvoje albumas pasiekė 30–ąją reitingo vietą. 2023 m. vykusiuose „Grammy“ apdovanojimuose albumas nominuotas geriausio repo albumo kategorijoje.